
                      Nr.23/83/2005

AVIZ

asupra proiectului de Lege pentru modificarea şi completarea 

Legii nr.139/2000 privind activitatea de meteorologie



În conformitate cu prevederile art.89 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz, care va fi transmis Comisiei pentru administraţiei publică, amenajarea teritoriului şi echilibru ecologic, cu proiectul de Lege pentru modificarea şi completarea Legii nr.139/2000 privind activitatea de meteorologie, transmis cu adresa nr. P.L.X 211 din 6 iunie 2005, înregistrată sub nr. 23/83 din 6 iunie 2005.



Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din data de 15 iunie 2005.



Consiliul Legislativ a avizat favorabil proiectul de lege, cu observaţii şi propuneri preluate de către iniţiator.



În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, membrii comisiei au hotărât, în unanimitate, să avizeze favorabil proiectul de lege în forma adoptată de Senat, cu un amendament:



“La articolul 6, litera k) va avea următorul cuprins:

k) asistenţa profesională şi servicii meteorologice pentru siguranţa traficului rutier, a navigaţiei fluviale şi maritime, precum şi a instalaţiilor nucleare, în termenii convenţiilor la care statul român este parte;”


În conformitate cu prevederile art.75 alin.(1) şi (3) din Constituţiei României, republicată, Camera Deputaţilor este Cameră decizională.

                     PREŞEDINTE,                                          SECRETAR,

                  Dan Ioan Popescu                                       Aurelia Vasile

Expert,

Isabela Robe

